Missatge: UN VEÍ DE BARCELONA NO VOL PAGAR UNA MULTA DE TRÀNSIT PERQUÈ UN SENYAL ERA EN CATALÀ   Un veí de Barcelona ha denunciat l'Ajuntament d'aquesta ciutat per no tenir retolat en castellà un senyal de trànsit. El denunciat va ser multat per haver aparcat el seu cotxe en una zona verda de la Rambla del Raval, segons explica el diari El Mundo. L'import de la multa és de 90 euros. Aquesta persona, després de fer dos recursos que han estat rebutjats, ha denunciat l'Ajuntament de Barcelona a través d'un procediment contenciós-administratiu perquè segons ell no compleix l'article 138 del Reial Decret 1428/2003 de 21 de novembre de 2003 que estableix el Reglament General de Circulació pel que fa a l'idioma dels senyals de trànsit, per la qual cosa "està fora de la llei i no pot considerar-se com a vàlida". "Si els senyals no són legals, les multes no poden ser vàlides", ha indicat aquest veí barceloní a El Mundo. Segons el denunciant, "les indicacions escrites que s'incloguin o acompanyin els panels de senyalització de les vies públiques han d'estar escrites en castellà, i a més, en la llengua oficial de la comunitat", la qual cosa no es compliria a la Rambla del Raval de Barcelona, en el parer de l'usuari.
Emocions: no emotion

Resposta: no se suposa que el català és una llengua espanyola? Que l'hem de preservar i tot plegat? La llei diu que els rètols han d'estar com a mínim en la llengua de la comunitat. Punt.
Emocions: anger